Bentu de paghe

                   1
Sula èntu su meu pensamentu            
faghelu òlare peri su mundu
giughelu a chie est infundu
in baddes umbrosos e iscuros
brinca cussos altos muros.

                   2
Chirca cuddu tempu immentigadu
beranos chi mudant sos colores
tanca cun profumados fiores
cuddas terras a paghe semenada
chirca de sa vida s'istrada
chi pagos ant agatadu.

                  3
Chirca cuddos valores umanos
sas istrintas de manu de s'amigu
cuddos orrios pienos de trigu
totus unidos a s'hora 'e chena
a lughe de umile cantilena
a iscultare sos antzianos.

                   4
Giughe èntu su meu pensamentu
a in'ue bad'odiu semenadu
mai siada incunzadu
sas gherras faghe sensare
a manu tenta faghelos leare
de su male no restet ammentu.

                    5
Oe èntu so cuntentu
una die noa est comintzada
cudd'istrada l'ant agatada
de paghe e semenada sa terra
s'amore at binchidu sa gherra
como finidu est su meu turmentu.

Mario Demontis, 5/03/2011